המנצחים (סרט)

המנצחים (באנגלית: Victory) הוא סרט דרמה מוזיקלי ישראלי שייצא לאקרנים בנובמבר 2023. את הסרט ביים אלירן פלד, ומככבים בו דניאל ליטמן, עמית פרקש, יעל שטולמן, ידין גלמן, יואב רוטמן, דור הררי ואחרים.

עלילה 
הסרט מציג את מדינת ישראל בשנת 1967, כשהיא שרויה באופוריה שלאחר הניצחון במלחמת ששת הימים. הוא מביא את סיפורם של שני זוגות חברים מקיבוץ נצר סירני שהמלחמה והניצחון בה תשנה את חייהם ללא היכר. ובמרכז סיפורה נטע אגמון, שחקנית שעולה לתהילה בימי חגיגות הניצחון, אשר מקבלת מן המלחמה בעל אחר מזה ששלחה אליה. בימים בהם איש לא יודע מה מלחמה יכולה לעשות לנפשו של אדם, נלחמת נטע באויב בלתי נראה המשנה את התנהגותו וזהותו של בעלה. נטע מיטלטלת בין הקריירה הנוסקת שלה לבין בעלה הדועך ומדינה שבחסות האופוריה הופכת למיוזיקל.

רקע 
הסרט נכתב על ידי אלירן פלד ויונתן בלומנפלד. המוזיקה נכתבה על ידי רן שם טוב בחלקה, ובחלקה על ידי הצמד בן זיידמן ודניאל מרקוביץ. במהלך הסרט משולבים כ-14 שירים מקוריים שנכתבו עבור הסרט, המבוצעים על ידי כוכבי הסרט וקורוס. הפסקול של הסרט הוקלט עם תזמורת בווינה, לצד תוספת של עשרות נגנים בישראל. הכיראוגרף של הסרט הוא אביחי חכם.

הפקה 
הסרט צולם בישראל ומחוצה לה, בין יוני 2021 לדצמבר אותה שנה. הוא הופק על ידי "אפיקים מאוחדים סרטים", שלום אייזנבך סרטים וחברת "אלדי פאי". הסרט נתמך על ידי קרן רבינוביץ לאומנויות, קרן כדר, רשת 13, משרד התרבות האוקראיני ומשקיעים פרטיים. הוא מופץ בישראל על ידי חברת יונייטד קינג.

באפריל 2023 פורסם הסינגל "מעולם לא היית כאן" מתוך הסרט, בביצוע של עמית פרקש.

פרסים 
הסרט היה מועמד ל-4 פרסי אופיר, וזכה בפרס אופיר למוזיקה המקורית הטובה ביותר. הבכורה הישראלית של הסרט תהיה באוקטובר 2023, במסגרת התחרות הרשמית בפסטיבל חיפה.

שחקנים 
 יעל שטולמן - נטע אגמון
 דניאל ליטמן - עמוס אגמון
 עמית פרקש - יעל חרל"פ
 ידין גלמן - שלמה חרל"פ
 יואב רוטמן - אילן רחבעם
 אורנה כץ - רחל שפיגל
 נועם שנהב - לאה שני
 יותם קושניר - מנשה
 שרון אלכסנדר - יעקב אגמון
 דור הררי - מייק בורנשטיין
 רותם קינן - רמי לביא
 יון תומרקין - אמנון
 יפה לוי - ג'ורג'ט

קישורים חיצוניים 
 
 
 
 אלי שגב, החלו צילומי הסרט המוסיקלי הישראלי "המנצחים" עם עמית פרקש, כתבה באתר אידיבי, 21 ביוני 2021
 
 
 

סרטי 2023
מלחמת ששת הימים בתרבות
סרטים ישראליים משנת 2023